CELEX: 62009CN0441
Language: mt
Date: 2009-11-11 00:00:00
Title: Kawża C-441/09: Rikors ippreżentat fil- 11 ta’ Novembru 2009 — Il-Kummissjoni tal-Komunitajiet Ewropej vs Ir-Repubblika tal-Awstrija

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/27
            
         Rikors ippreżentat fil-11 ta’ Novembru 2009 — Il-Kummissjoni tal-Komunitajiet Ewropej vs Ir-Repubblika tal-Awstrija
   (Kawża C-441/09)
   2010/C 24/50
   Lingwa tal-kawża: Il-Ġermaniż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: D. Triantafyllou u B.-R. Killmann, bħala aġenti)
   
      Konvenuta: Ir-Repubblika tal-Awstrija
   
      Talbiet tar-rikorrenti
   
   Ir-rikorrenti titlob lill-Qorti tal-Ġustizzja jogħġobha:
   
               —
            
            
               tiddikjara li, billi applikat rata mnaqqsa tat-taxxa fuq id-dħul mill-bejgħ għall-provvisti, għall-importazzjonijiet u għall-akkwisti intra-Komunitarji ta’ ċerti annimali ħajjin, b’mod partikolari żwiemel, li mhumiex intiżi għall-preparazzjoni ta’ prodotti tal-ikel intiżi għall-konsum mill-bniedem jew mill-annimali, ir-Repubblika tal-Awstrija naqset milli twettaq l-obbligi tagħha taħt l-Artikoli 96 u 98, moqrija flimkien mal-Anness III tad-Direttiva dwar is-sistema komuni tal-VAT (1);
            
         
               —
            
            
               tikkundanna lir-Repubblika tal-Awstrija għall-ispejjeż.
            
         
      Motivi u argumenti prinċipali
   
   Il-Kummissjoni tqis li l-taxxa fuq id-dħul mill-bejgħ Awstrijaka tikser l-Artikoli 96 u 98 flimkien mal-Anness III tad-Direttiva dwar is-sistema komuni tal-VAT, billi tapplika wkoll għall-provvista ta’ ċerti annimali ħajjin (b’mod partikolari żwiemel) rata mnaqqsa tal-VAT, jekk dawn l-annimali ma jkunux intiżi għall-produzzjoni ta’ prototti tal-ikel.
   Il-kunċett ta’ “annimali ħajjin” fil-punt 1 tal-Anness III tad-Direttiva dwar is-sistema komuni tal-VAT mhuwiex kategorija awtonoma iżda tinkludi biss dawk l-annimali normalment intiżi bħala ikel għall-annimali jew għalf. Din l-interpretazzjoni hija sostnuta mill-verżjoni Spanjola, Franċiża, Ingliża, Taljana, Olandiża, Portugiża kif ukoll dik Svediża ta’ din id-dispożizzjoni. Barra minn hekk, in-natura eċċezzjonali ta’ din id-dispożizzjoni titlob li tkun interpretata b’mod ristrett.
   B’mod partikolari fir-rigward tal-annimali li jappartjenu għall-familja tal-ekwini, fil-biċċa l-kbira, l-użu tagħhom huwa għal tagħbija u biex tirkbu (u mhux bħala ikel jew għalf).
   
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).